text: Hvordan kan gigtramte selv knappe sine bukser?
  27 august 2013 kl. 09.28
  Svaret er ikke ligefor. Heller ikke for Vejen Kommune, der i dag inviterer det private erhvervsliv til erhvervstræf.
  Dansk Industri kalder det banebrydende når Vejen Kommune åbner op for samarbejde om udviklingsprojekter med det private erhvervsliv.
  Det er formentlig første gang i Danmark, at en kommune beder om sparring og løsningsforslag inden for en række områder, som egentlig er kommunens. Det sker på et erhvervstræf i Vejen Idrætscenter i dag.
  På træffet vil det være medarbejdere fra Vejen Kommune, der står ved stande og fortæller om projekter til private erhvervsdrivende. På den måde får både det offentlige og det private en diskussion om løsningsforslag på forskellige spørgsmål.
  Spørgsmålene spænder vidt fra, ? kan vi finde en løsning, så ældre med gigt bliver uafhængige af andres hjælp til at knappe deres bukser?? til ?hvordan udvikler og driver vi et nyt transportcenter ved motorvejen??
  Ingen går hjem med et underskrevet stykke papir i dag, men muligvis med et visitkort og en invitation til yderligere dialog.
  